לאוציזם

[שמאל|ממוזער| אצל [אריה#אריה לבן|אריות לבנים לאוציסטיים מקור הצבע הלבן באלל רצסיבי. שימו לב שהעיניים והשפתיים שומרות על צבען הטבעי. מחקרים הראו שהפיגמנט המופחת נובע ממוטציה בגן של טירוזינאז, הזהה לזה הגורם ללבקנות אוקולוקוטנית מסוג I בבני אדם.]]
[טקסט=All-white dominant white horse with pink skin, brown eyes, and white hooves.|שמאל|ממוזער| מקור הצבע של סוס לבן זה את ב[אלל דומיננטי (לבן דומיננטי).]]
[ממוזער| [יונת הבית|יונת בית לאוציסטית. גם העיניים וגם הרגליים שמרו על צבעם הטבעי.]]
**לאוציזם** (מכונה לעיתים "לבקנות חלקית") הוא מגוון רחב של מצבים הגורמים לאובדן חלקי של פיגמנטציה אצל בעל חיים, דבר אשר גורם לצבע לבן, בהיר או מוכתם של העור, השיער, הנוצות, הקשקשים, או הציפורניים; אבל לא של העיניים. כמה תנאים גנטיים המביאים למראה "לאוציסטי" כוללים פיבלדיזם , תסמונת ורדנבורג, ויטיליגו, תסמונת צ'דיאק-היגאשי , פלביזם, איזבליניזם , קסנתוכרומיזם , אקסנטיזם , אמלניזם  ומוטציות של המלנופילין . כתמים בהירים של העור, הנוצות או הפרווה (המכונה לעיתים קרובות "דפיגמנטציה") יכולים לנבוע גם מפציעה.

## פרטים
[זמן_חלונית=1|ממוזער| סרטון של [טיגריס לבן בגן החיות של טובו, בסאיטאמה, יפן. פנוטיפ זה נובע ממוטציה באותו גן הגורמת ללבקנות אוקולוקוטנית מסוג IV בבני אדם.]]
לאוציזם משמש לעיתים קרובות כדי לתאר את הפנוטיפ הנובע מפגמים בהתמיינות כרומטופורים או נדידה מהרכס העצבי לעור, שיער או נוצות במהלך המורפוגנזה (ההתפתחות). דבר זה גורם לכך שלפני השטח כולם (אם כל תאי הפיגמנט לא מצליחים להתפתח) או לכתמים על פני הגוף (אם רק תת-קבוצה פגומה) יש חוסר בתאים המסוגלים ליצור פיגמנט.

מכיוון שכל סוגי תאי הפיגמנט מתמיינים מאותו סוג תא מולטיפוטנטי, לאוציזם יכול לגרום להפחתה בכל סוגי הפיגמנטים. זאת בניגוד ללבקנות, שלעיתים קרובות טועים בינה לבין לאוציזם. לבקנות גורמת להפחתת ייצור המלנין בלבד, אם כי המלנוציט (או הכרומטופור) עדיין קיים. לפיכך במינים שיש להם סוגי תאי פיגמנט אחרים, למשל כרומטופורים, הלבקנים אינם לבנים לגמרי, אלא בעלי צבע צהוב חיוור.

מקרה נפוץ יותר מאשר היעדר מוחלט של תאי פיגמנט הוא היפופיגמנטציה  מקומית או לא שלמה, וכתוצאה מכך מופיעים כתמים לא סדירים של צבע לבן על חיה, שאילולא כך הייתה בעלת צבע ודוגמה טבעיים. לאוציזם חלקי זה ידוע כאפקט "pied" או " piebald" (עקוד, מנומר); והיחס בין שטח העור הלבן לצבע הרגיל יכול להשתנות במידה ניכרת לא רק בין דורות, אלא בין צאצאים שונים מאותם הורים, ואפילו בין בני אותה המלטה. מקרים אלה בולטים בסוסים, פרות, חתולים, כלבים, עורבים ופיתון מתכדררים; אך מופיע גם במינים רבים אחרים.

בשל היעדר ייצור מלנין הן באפיתל הפיגמנטי ברשתית (RPE) והן בקשתית, לאלו הלוקים בלבקנות יש לעיתים קרובות אישון ורוד בשל כלי הדם האחוריים הנראים דרכו. עם זאת, זה לא תמיד המקרה, ולבעלי חיים לבקנים רבים אין אישונים ורודים. האמונה הרווחת שלכל הלבקנים יש אישונים ורודים גורמת לכך שלבקנים רבים מתוייגים באופן שגוי כלאוציסטים. ההפרעות ברכס העצבי הגורמות ללאוציזם אינן גורמות לאישונים ורודים, ולכן לרוב החיות הלאוציסטיות יש בדרך כלל עיניים צבעוניות. הסיבה לכך היא שמקורם של המלנוציטים של ה-RPE אינם מהרכס העצבי. במקום זאת, בשלבי ההתפתחות העוברית התבלטות בתעלה העצבית מייצרת את הספל האופטי אשר, בתורו, יוצר את הרשתית. מכיוון שתאים אלה הם ממקור התפתחותי עצמאי, הם בדרך כלל אינם מושפעים מהגורם הגנטי ללאוציזם. כתוצאה מכך, בעלי חיים לאוציסטיים לא חווים פגיעה בראייה (תופעה נפוצה אצל לבקנים), והם בעלי כושר שרידות גבוה יותר.

## גנטיקה
גנים שכאשר עוברים מוטציה יכולים לגרום ללאוציזם כוללים *c-kit*, *mitf* ו-*EDNRB*.

## אטימולוגיה
המונח לאוציזם (*leucism*) נגזר מ-**' + **', מלטינית *leuco-* שבתורו נגזר מיוונית *leukos* שפירושה "לבן".

## גלריה

קובץ:Leucistic white squirrel hanging on to a tree (85569).jpg|טקסט=Leucistic eastern grey squirrel(Sciurus carolinensis)|סנאי אפור לאוציסט
קובץ:Female Mallard with faded plumage at Bray Lock, May 2015.JPG|טקסט=Leucistic female mallard(Anas platyrhynchos)|נקבת ברכייה לאוציסטית
קובץ:The rare leucistic Spotted Owlet has found a sacred place in India.jpg|כוס לאוציסט מהמין *Athene brama*
קובץ:Anchorage White Raven.jpg|טקסט=The Anchorage White Raven, a common raven(Corvus corax)|עורב שחור לאוציסט; ניתן להבחין בעין ששימרה את צבעה
קובץ:Leucistic Oystercatcher (Haemotopus ostralegus), Skaw - geograph.org.uk - 5406042.jpg|שלצדף החוף לאוציסט
קובץ:Leucistic great tit.jpg|ירגזי מצוי עם לאוציזם המתבטא במקור לבן במקום השחור הטבעי
קובץ:20231001 house sparrow with incomplete leucism.jpg|טקסט=Female house sparrow with incomplete leucism(Passer domesticus)|נקבת דרור בית עם לאוציזם חלקי
קובץ:Leucismo parcial em Ramphastos toco (cropped).jpg|טקסט=Toco toucan with partial leucism(Ramphastos toco)|טוקן טוקו עם לאוציזם חלקי
קובץ:LeucisticAlligator.jpg|טקסט=Leucistic American alligator(Alligator mississippiensis)|אליגטור אמריקני לאוציסט
קובץ:Paon blanc Madère 2008.jpg|טקסט=Leucistic Indian peacock(Pavo cristatus)|טווס מצוי לאוציסט
קובץ:Leucistic Texas Rat Snake.jpg|טקסט=Leucistic Texas rat snake(Pantherophis obsoletus)|נחש לאוציסט מהמין *Pantherophis obsoletus*
קובץ:Solea solea (leucistic).jpg|דג סולית מהמין *Solea solea* עם לאוציזם


## ראו גם
* לבקנות
* מלניזם
* אריתריזם

## קישורים חיצוניים

## הערות שוליים

קטגוריה:מוטציות גנטיות